**แผนการดำเนินงาน**

**ประจำปีงบประมาณ ๒๕60**

**ของ**

**องค์การบริหารส่วนตำบลแม่กรณ์**

**อำเภอเมือง จังหวัดเชียงราย**

**ก**

**คำนำ**

เนื่องด้วยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ได้กำหนดให้องค์กรปกครองส่วนท้องถิ่น ดำเนินการจัดทำแผนการดำเนินงาน ตามหมวด ๕ ข้อ ๒๖ การจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการ ดังนี้ (๑) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๒ “ข้อ ๑๗ แผนการดำเนินงานให้จัดทำให้แล้วเสร็จภายในสามสิบวัน นับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น”

ดังนั้น เพื่อให้เป็นไปตามระเบียบดังกล่าว องค์การบริหารส่วนตำบลแม่กรณ์ จึงได้ดำเนินการจัดทำแผนการดำเนินงาน ประจำปีงบประมาณ พ.ศ. ๒๕๖๐ ขึ้น เพื่อให้ทราบถึงรายละเอียดแผนงาน โครงการพัฒนาและกิจกรรม ที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น และใช้เป็นแนวทางในการดำเนินงานในปีงบประมาณ พ.ศ. ๒๕๖๐ ขององค์การบริหารส่วนตำบลแม่กรณ์ ให้มีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่าง ๆ ของแผนงาน/โครงการในแผนการดำเนินงาน จะทำให้การติดตามประเมินผลเมื่อสิ้นปีงบประมาณมีความสะดวกมากขึ้น และหวังเป็นอย่างยิ่งว่าแผนการดำเนินงานองค์การบริหารส่วนตำบลแม่กรณ์ ประจำปีงบประมาณ พ.ศ. ๒๕๖๐ ฉบับนี้ จะสามารถใช้เป็นประโยชน์ต่อการดำเนินงานขององค์การบริหารส่วนตำบลแม่กรณ์และผู้ที่เกี่ยวข้องเป็นอย่างดี

**โดย องค์การบริหารส่วนตำบลแม่กรณ์**

**สารบัญ**

**หน้า**

**ส่วนที่ ๑ บทนำ**

**บทนำ** ๑

วัตถุประสงค์ของแผนการดำเนินงาน 1

ขั้นตอนการจัดทำแผนการดำเนินงาน ๒

ประโยชน์ของแผนการดำเนินงาน 4

**ส่วนที่ 2 บัญชีโครงการ/กิจกรรม**

บัญชีสรุปจำนวนโครงการ/กิจกรรม (ผด. ๑) 6 - 9

บัญชีโครงการ/กิจกรรม/งบประมาณ (ผด. ๒) ๑0 – 69

**ภาคผนวก 70**